SEBUAH SIRI ASLI NETFLIX
Wahai penzalim, setelah anda menghapuskan musuh anda di dalam kerajaan,
rejim anda sepatutnya selesa untuk masa yang lama.
Namun, ada ancaman lebih besar terhadap pemerintahan anda
dan lebih sukar untuk dikawal.
Rakyat anda yang disayangi.
Bagaimana untuk memastikan sokongan mereka tatkala susah dan senang?
Buku panduan menawarkan satu ramuan penting.
Machiavelli mempersoalkan,
adakah lebih baik jika pemerintah ditakuti atau disayangi?
Anda patut bergantung pada ketakutan
kerana apabila anda ditakuti, anda boleh mengawal mereka.
Ia semakin baik.
Buat dengan betul dan anda akan mendapati ketakutan ada manfaat yang tidak diduga.
Memenangi hati rakyat.
Ini membawa kita ke Uganda
untuk bertemu penzalim legenda, Idi Amin Dada.
DIKTATOR UGANDA 1971-1979
Amin memerintah menggunakan keganasan dan ketakutan
sebagai prinsip ketenteraan rejimnya.
Ketegasan bagus
kerana orang menghormati anda.
Ikut contohnya dan belajar menggunakan sisi gelap anda.
MEMERINTAH DENGAN ZALIM
Semasa 8 tahun Idi Amin memerintah,
seramai 300,000 rakyat Uganda hilang atau dibunuh,
selalunya atas arahannya.
Dia buat Afrika jadi seperti rumah penyembelihan.
BEKAS PRESIDEN UGANDA
Sebelum menyelami cara Amin memerintah bekas koloni British ini,
ini yang anda perlu tahu tentang kebangkitan kuasanya.
FAKTA #1
AMIN MENERIMA BANYAK PINGAT DALAM TENTERA KOLONIAL BRITISH
Sekitar tahun 1946,
Amin menyertai batalion yang dipanggil King's African Rifle,
yang sebenarnya digunakan untuk menghalang kebangkitan dan pemberontakan
di negara-negara Afrika.
Dia banyak terlibat dalam situasi keganasan
dan tidak dihukum kerana menggunakan kuasa berlebihan,
malah Amin kerap dinaikkan pangkat.
FAKTA #2
AMIN MENGGUNAKAN TENTERA SEBAGAI ASAS SOKONGANNYA
Dia dapat merekrut
orang yang setia kepadanya ke dalam tentera
dan dia mula merekrut ramai orang
daripada kumpulan etniknya sendiri, puak Kakwa
dari barat daya Uganda.
FAKTA #3 SELEPAS KEMERDEKAAN
PRESIDEN MILTON OBOTE MELANTIK AMIN SEBAGAI KOMANDER
Presiden Milton Obote diberi amaran oleh gabenor yang bakal bersara,
bahawa Idi Amin amat berbahaya.
Obote tahu dia perlu berdepan dengan Amin kelak.
Tidak lama kemudian, pada tahun 1971,
Amin merampas kuasa daripada Obote melalui rampasan kuasa tentera.
Saya akan menjalankan tugas sebagai ketua kerajaan,
demi nama-Mu Tuhan.
ALAMAK…
Jadi bermulalah era baharu yang penuh harapan.
Pihak media menerimanya.
Mereka cipta nama gelaran seperti "Big Daddy".
Dia juga digelar "gergasi lembut".
Namun, rampasan kuasa itu bererti
Amin perlu menghapuskan musuh demi pemerintahannya.
Bagaimanakah caranya
tanpa membangkitkan kemarahan peminat di seluruh dunia?
Buku panduan mencadangkan satu muslihat.
TAKTIK SEMBUNYIKAN KEKEJAMAN ANDA
Membentuk rejim baharu adalah sukar dan tak begitu indah.
Perhatian terhadap maklumat tidak enak boleh menyukarkan penzalim.
Uganda sangat aman
dan Uganda tidak melanggar sebarang hak asasi manusia.
Itu sebabnya, atas jasa buku panduan,
penzalim tahu betapa pentingnya penyembunyian.
Apabila berita kezaliman Nazi tersebar pada Perang Dunia Kedua,
Hitler menjemput Palang Merah untuk melawat kem tahanan Theresienstadt
yang disamarkan sebagai ghetto contoh yang penuh dengan penduduk sihat,
dengan bank, perniagaan Yahudi dan liga sukan sendiri.
Apabila polisi pertanian Stalin
menyebabkan berjuta kematian akibat kebuluran di Ukraine,
dia gunakan maklumat palsu, penapisan dan wartawan yang rapat dengannya
agar kebenaran tidak terdedah.
Pol Pot menyembunyikan genosid di Kemboja
yang membunuh dua juta orang,
mendakwa dirinya dan Khmer Rouge dianiaya oleh Vietnam.
OGOS 1971 6 BULAN SELEPAS AMIN MENJADI DIKTATOR
Percaya atau tidak, dengan sekelip mata gergasi lembut Uganda
perlu melaksanakan taktik ini.
Idi Amin memiliki personaliti yang menawan,
namun kita tidak dapat nafikan bahawa pembunuh ini
telah menunjukkan taringnya sebaik sahaja dia berkuasa.
Enam bulan selepas bermulanya rejim Amin,
timbul dakwaan bahawa ada pembunuhan beramai-ramai di berek,
terutamanya askar daripada ahli kumpulan etnik
yang berkaitan dengan bekas presiden Milton Obote.
Ramai orang dibunuh di hutan di luar Kampala.
Mereka ditanam di dalam hutan
atau dibuang ke Sungai Nil.
Khabar angin pembunuhan tersebar,
lalu wartawan Amerika, Nicholas Stroh pergi menyiasat
bersama kawannya, Robert Siedle, seorang profesor di universiti tempatan.
Stroh dan Siedle memandu ke tempat kejadian
iaitu berek kira-kira 270 km barat daya dari ibu negara, Kampala.
Selepas dua hari, mereka hilang.
Beberapa minggu berlalu tanpa dikesan.
Amin meyakinkan isteri Stroh
bahawa dia akan menyiasat kehilangan itu dengan mendalam,
namun tidak memulakan siasatan selepas berbulan-bulan.
Kemudian, seorang leftenan tentera Uganda lari ke Tanzania dengan kisah yang kejam.
Dia memaklumkan polis
bahawa dua warga Amerika itu diserang oleh pegawai Amin dan ditetak hingga mati,
mayat mereka dibakar dan dibuang ke dalam air.
Jenayah itu didakwa melibatkan pegawai atasan kerajaan,
tetapi Amin menutup kes tanpa sebarang tuduhan.
Satu lagi kejayaan buku panduan?
Tidak juga.
Skandal itu mengubah khabar angin rejim Amin
menjadi berita utama di seluruh dunia.
Laporan antarabangsa bertukar apabila ia semakin jelas
bahawa kerajaan Amin ialah kerajaan yang amat kejam.
Namun, siapa yang perlukan komuniti antarabangsa?
Perkara yang penting ialah rakyat anda setia
dan buku panduan mempunyai taktik untuk mengawal mereka.
TAKTIK PILIH KAMBING HITAM
Penzalim memahami bahawa negara terdiri daripada manusia dengan emosi
dan emosi boleh dimanipulasi.
Kambing hitam adalah salah satu taktik yang paling berkesan.
YAHUDI
Salahkan orang lain untuk kesengsaraan yang orang ramai sedang hadapi.
Begitulah caranya anda meraih kepercayaan,
sokongan dan pengesahan orang ramai.
Ada banyak contohnya.
Joseph Stalin menyalahkan petani kaya yang digelar kulak
kerana mengumpul kekayaan pada 1930-an ketika kemunduran ekonomi Kesatuan Soviet.
Muammar Gaddafi meluluskan undang-undang rampasan aset
daripada kaum Itali Libya yang pernah memerintah negaranya
dan menghalau mereka pada Hari Pembalasan.
Tidak lupa Adolf Hitler
yang membina gerakannya sejak mula
dengan menyalahkan dan menganiaya orang Yahudi.
Namun, Amin mempunyai tujuan lain semasa dia melaksanakan taktik ini.
Keadaan ekonomi negara itu amat sukar
dan Amin cuba mencari strategi untuk menenangkan rakyat
untuk menunjukkan bahawa dia seorang pemimpin yang sah dan penting.
Jadi dia perlu cari kumpulan baharu untuk disasarkan
iaitu orang Asia.
Ada kira-kira seratus ribu orang Asia Uganda.
Kebanyakannya orang India dari benua India.
British membawa mereka ke sana semasa era penjajahan
untuk membina landasan kereta api dan mereka kekal di situ.
Komuniti Asia terdiri daripada 80,000 daripada 10 juta orang.
Mereka memiliki hampir semua kedai dan perniagaan besar.
Ramai orang Uganda memiliki rasa benci terhadap orang Asia.
Mereka lihat ahli perniagaan Asia di sekeliling.
Mereka fikir, "Ini negara kita. Orang Afrika patut menguruskan kedai."
Daripada pengalaman, kami dapati
orang Asia sangat licik.
Sudah lama mereka mengeksploitasi negara ini.
Semasa Amin memerintah,
dia disambut gembira oleh populasi kaum India di Uganda.
Amin sendiri pernah cakap
bahawa dia membebaskan orang-orang India yang British lucutkan.
Namun, sebagai pelajar sejati buku panduan,
Amin telah mengubah pendapatnya.
Pada penghujung tahun 1971, Amin mengadakan sidang media.
Dia menggambarkan komuniti Asia menentang orang kulit hitam Uganda
dan menganggap mereka tidak bertamadun.
Namun, Amin yang lebih baik dan lembut tiba-tiba menjelma.
Amin menjemput ketua komuniti Asia ke mesyuarat
untuk menyelesaikan sebarang salah faham.
Semua orang penting Uganda menghadiri perjumpaan itu
bersama media antarabangsa.
Harapannya tinggi
sehinggalah Tuan Presiden Yang Terutama tiba bersama pegawai tenteranya.
Amin melancarkan serangan terhadap komuniti Asia,
menuduh mereka mengelak cukai, menyalurkan wang ke luar negara
dan mendiskriminasi kaum kulit Hitam Uganda dalam perniagaan.
Dalam erti kata lain, pengkhianatan ekonomi dan budaya.
Ucapan Amin menyemarakkan propaganda anti-Asia,
hasutan dan keganasan.
Dengan pecah-belah ini,
Amin bukan saja bertanggungjawab dalam menghancurkan kepercayaan
dalam masyarakat umum,
dia juga menyatukan sokongan terhadapnya
yang majoritinya ialah populasi kulit Hitam Uganda.
Setelah anda menyerang kambing hitam anda,
mungkin anda fikir anda boleh buat apa-apa saja,
tetapi tidak semudah itu. Sekurang-kurangnya, belum lagi.
Masyarakat zalim pun ada batasan yang dikenali sebagai undang-undang.
Musnahkan batasan itu.
TAKTIK UNDANG-UNDANG DIJADIKAN SENJATA
Salah satu keseronokan menjadi pemerintah mutlak
ialah anda jarang dengar "tidak".
Namun, memusnahkan semua halangan memerlukan banyak usaha.
Institut undang-undang sedia ada boleh membataskan pemimpin.
Apa mereka buat? Hapuskannya.
Tujuannya adalah untuk melemahkan semua institusi dan batasan
yang ditubuhkan untuk mengawal kuasa anda.
Apabila batasan itu musnah,
anda bebas mengenakan undang-undang terhadap kambing hitam.
Mana-mana penzalim pun sedia melakukannya.
Idi Amin berjaya mengawal kerajaan, pentadbiran
dan struktur ekonomi.
Saya gunakan taktik sukan dengan menumpaskan orang.
Saya juga guna dalam politik.
Satu-satunya institusi yang gagal ditembusi ialah kehakiman,
jadi Amin menggantung bahagian perlembagaan itu.
Dia beri dirinya kuasa untuk meluluskan dekri
bagi mencapai kemahuannya.
Ketepikan para hakim, maka penguasaan anda menjadi lebih mudah.
Bagi Amin, ia mencetuskan fasa seterusnya dalam operasi kambing hitam.
5 OGOS 1972 18 BULAN SELEPAS AMIN MENJADI DIKTATOR
Pada satu pagi, ketika melawat pekan Soroti di timur Uganda,
Amin bangun sebelum subuh
dan memandu sendiri ke stesen radio tempatan.
Di sana, dia berucap kepada negara.
Dia kata, "Malam tadi, saya bermimpi
bahawa orang Asia memerah susu lembu,
tapi lembu tak diberi makan,
jadi saya rasa kita patut menghapuskan orang Asia."
Saya nak tengok seluruh jalan Kampala tidak dipenuhi oleh orang India.
Tuan nak halau semua orang Asia?
Ya. Mereka mesti balik ke negara asal.
Komuniti Asia Uganda diberi tiga bulan untuk menutup perniagaan dan pergi.
Oleh itu, mereka mesti jual semua harta mereka
mulai hari ini hingga hari kesembilan dari hari Isnin.
Saya ada di Uganda.
Saya pembantu pengajar di universiti.
Perasaan umum dalam kalangan komuniti Asia yang saya kenal
ialah ini suatu gertakan.
Pemimpin Asia membuat rayuan kepada mahkamah Uganda,
tetapi tiada gunanya.
Ramai orang Asia di Uganda telah dilahirkan di sana.
Sudah beberapa generasi mereka berada di Uganda.
Mereka tiada arah tuju.
Kereta ditinggalkan di lapangan terbang
dan mereka tinggalkan kunci di dalam kereta.
Mereka tidak tahu apa-apa yang berlaku.
Anda bayangkan saja, anda perlu meninggalkan negara yang telah anda diami
selama beberapa generasi.
Anda pergi dan tiada seorang pun mengucapkan selamat tinggal.
Ia bukannya bencana bagi semua orang.
Setelah anda halau kambing hitam anda,
tiba masanya untuk mendapatkan ganjaran.
Apabila seluruh populasi Asia dihalau,
penduduk Uganda telah meraikannya dengan gembira.
Idi Amin berjaya mengambil perniagaan yang dimiliki oleh orang Asia
dan menghadiahkannya kepada orang Afrika.
Baguslah mereka pergi.
Kenapa?
Sudah cukuplah mereka memeras kami.
Ia keputusan yang popular.
Tindakan itu telah amat dipersetujui
oleh permintaan majoriti orang ramai,
jadi ia popular.
Berjaya atau tidak? Itu soalan berbeza.
Selepas pengusiran orang Asia, krisis ekonomi yang besar melanda.
Mereka yang menerima kedai-kedai milik orang Asia itu
tidak berkemahiran.
Mereka tidak tahu cara untuk menguruskan perniagaan ekonomi.
Kekurangan pelbagai jenis komoditi
mengakibatkan inflasi besar
dan kebanyakan ekonomi runtuh.
Kezaliman terhadap sekumpulan orang takkan selesaikan masalah.
Seperti yang anda lihat, ia lebih memeningkan.
Namun, bukan salah buku panduan. Rakyat yang kecewakan anda.
Sebelum mereka mula merungut,
berikan alasan yang baik untuk mendiamkan mereka.
TAKTIK MULAKAN SEKSAAN
Seksaan.
Penyeksaan ialah cara yang baik untuk menghalang penentangan.
Ia lebih baik daripada bunuh kerana orang itu dibiar hidup.
Anda boleh perangkap, penjarakan, sekat mereka
dan menggunakan keganasan terhadap mereka.
Penzalim suka.
Mereka memang suka.
Di Kemboja, Khmer Rouge Pol Pot menggunakan teknik penyeksaan
termasuk seksaan air, kejutan elektrik
malah kala jengking untuk memaksa pengakuan dibuat.
Kementerian Keselamatan Korea Utara menggunakan kekurangan tidur dan Merpati,
posisi tekanan yang lama-kelamaan
memaksa tulang belakang mangsa terkeluar dari badan,
sementara NKVD Joseph Stalin gemar menggunakan teknik strappado Rusia
yang melibatkan ikatan tangan mangsa di belakang,
kemudian digantung di udara.
Disebabkan pengusiran orang Asia,
penyeludupan dan huru-hara ekonomi menjadi amat berleluasa.
Ekonomi merudum pasti akan membangkitkan penentangan.
Jadi untuk mengawal huru-hara, Amin bergantung pada skuad penyeksaannya
iaitu Biro Penyelidikan Negara,
yang ejen-ejennya terkenal untuk keganasan
dan gaya fesyen mereka.
Orang yang nampak ejen-ejen ini pasti mengenali mereka
kerana mereka memakai seluar kembang,
cermin mata hitam dan kemeja berbunga.
Mereka memiliki gaya tahun 1970-an.
Walaupun mereka bergaya,
anda pasti tidak mahu berparti dengan mereka.
Orang ditarik dari tengah-tengah jalan.
Mereka ditarik dari restoran,
dimasukkan ke dalam but kereta,
dibawa pergi
dan tidak dilihat lagi.
Semua orang tahu destinasi mereka.
Amin mempunyai banyak tempat penyeksaan.
Tempat paling terkenal
ialah Biro Penyelidikan Negara yang terletak di tengah-tengah Kampala.
Kedutaan Perancis terletak di sebelahnya
dan menurut pekerja kedutaan, mereka selalu mendengar jeritan.
Bangunan itu terkenal
kerana banyak perkara buruk berlaku.
Orang biasa dan tak bersalah telah diseksa dan dibunuh.
Namun, Amin dan pengikutnya selalu memastikan
mereka melepaskan beberapa orang
supaya mereka boleh bercerita.
Saya juga melawat satu tempat, mereka menghentak kepala dengan tukul.
Amin memastikan khabar angin sentiasa tersebar
untuk mengekalkan ketakutan orang ramai.
Jadi hasilnya ialah rakyat biasa tak tahu orang yang patut dipercayai
dan mereka tidak berupaya melakukan penentangan.
Anda fikir memerintah dengan zalim akan menjauhkan rakyat,
tetapi semua penzalim tahu, itu bukan caranya.
Kita tidak pandai membezakan ketakutan
daripada rasa terangsang yang lebih umum.
Dalam pemerintahan diktator, ia boleh menghasilkan pemikiran
bahawa emosi tersebut ialah perasaan anda terhadap diktator itu.
Perasaan itu rasanya seperti cinta.
Ia sama seperti hubungan penderaan dalam keluarga,
dalam geng
atau dalam kultus.
Mereka akan menyesuaikan diri secara psikologi dengan penindas.
Namun, pasti ada yang tidak terpengaruh
dan menentang daya tarikan anda.
FEBRUARI 1977 6 TAHUN SELEPAS AMIN MENJADI DIKTATOR
Seperti lelaki ini,
Janani Luwum, Ketua Biskop Anglikan Uganda, Rwanda, Burundi dan Zaire,
dan antara tokoh Kristian paling berkuasa di Afrika Timur.
Luwum dihormati oleh semua orang.
Sepanjang menjadi ketua biskop,
dia lantang dalam menyuarakan tentangannya terhadap keganasan.
Dia menulis surat untuk mengecam keganasan.
Itu cukup untuk membuatkan Presiden Amin melihat ketua biskop itu sebagai ancaman.
Jadi Amin menuding jari semula kepada ketua biskop.
Amin menuduhnya bersama dua menteri kabinet
bersekongkol untuk menggulingkan kerajaan.
Dia mendakwa ketua biskop itu mengumpul senjata
untuk pemberontakan Anglikan.
Esoknya, dua menteri dan ketua biskop itu
ditemui di dalam kereta remuk.
Kononnya, mereka terkorban dalam kemalangan kereta.
Namun, saksi menceritakan kisah yang berbeza.
Luwum dan isterinya dikatakan menghadiri perhimpunan di rumah Amin
dan presiden minta untuk bertemu dengannya.
Amin menuduh Luwum mengkhianat dan memaksanya membuat pengakuan palsu.
PENGAKUAN
Luwum enggan dan ditahan.
Di Biro Penyelidikan Negara,
Luwum dipukul dengan kejam dan diugut lebih teruk
jika tidak mengakui jenayahnya terhadap rejim.
Namun, Luwum tidak berganjak.
Pada malam itu, Luwum menerima pelawat.
Amin minta dia mempertimbangkannya
namun Luwum hanya berdoa agar Tuhan mengasihani Uganda dan pemimpinnya.
Namun, belas kasihan tiada di dalam agenda Idi Amin.
Mayatnya dikebumikan keesokan pagi.
Laporan pemeriksaan rasmi tidak pernah dijalankan,
tetapi ia jelas bahawa dia telah ditembak, tulangnya patah
dan banyak kecederaan lain.
Mungkin keganasan ada hadnya.
Pembunuhan ketua biskop itu telah menguatkan sentimen
bahawa kerajaan Amin perlu dihentikan.
Namun, apabila keadaan memaksa dan semua harapan lenyap,
buku panduan masih memiliki helah yang akan mengubah nasib anda.
TAKTIK MULAKAN PERANG
Perang.
Apa kebaikannya?
Bagi penzalim, banyak kebaikannya,
terutamanya apabila menghadapi masalah seperti Idi Amin pada tahun 1978.
Penzalim selalu berperang kerana pasti ada satu ketika
apabila sokongan domestik mereka menjadi rapuh.
Jadi, mereka bertindak dengan mencari musuh asing
untuk menyatukan negara terhadapnya.
Amin menggunakan ancaman serangan dan penentangan musuh asing
sebagai provokasi yang mendorong kesetiaan dan pengorbanan rakyat Uganda.
Mari lihat jika ia berhasil.
Pada tahun 1978, unit tentera Uganda melintasi sempadan di selatan Uganda
dan menyerang Tanzania.
Dia tiada sebab yang sah untuk menyerang Tanzania,
selain mengalih perhatian.
Juga untuk membalas dendam.
Tanzania telah mengekalkan hubungan rapat dengan Milton Obote.
BEKAS PRESIDEN UGANDA
Tiba masanya untuk rakyat Uganda menggulingkan rejim kematian.
Tentu sekali, Amin tidak suka.
Ia tidak perlu dikatakan, jika anda mahu ia berjaya,
anda memerlukan tentera berkebolehan.
Selama ini, tentera Amin memiliki senjata canggih,
tetapi sebenarnya,
tenteranya tidak pernah berperang dengan penentang yang bersenjata.
Mereka cuma melakukan kekejaman terhadap rakyat Uganda yang tidak bersenjata.
DIPLOMAT TANZANIA
Amin memulakannya dengan menuntut negara saya.
Jadi kini dia ada alasan yang kukuh untuk menyerang Uganda.
Itu mungkin bukan niat Amin semasa dia memulakan semua ini.
Pada masa ini, tentera Amin iaitu tentera Uganda menjadi tak terkawal.
Tentera Rakyat Tanzania jauh lebih teratur.
Tentera Amin tumpas dengan cepat.
KOMANDER PERANG TANZANIA
- Amin di Arua. Kami ke sana. - Kamu nak ke sana?
Ya!
Bila kamu tiba di Arua?
Saya tak tahu kerana kami berjalan.
Idi Amin masih di negaranya dengan radio mudah alih,
masih berhubung dan mendakwa dia berkuasa
serta mendesak rakyatnya
yang dikejaminya selama sembilan tahun
untuk bangkit dan berjuang bagi pihaknya.
Itu memang mengarut.
Orang yang kalah dan melarikan diri tidak mungkin menakutkan.
Ambil maklum,
jika anda mahu berperang, pilihlah perang yang boleh dimenangi.
Akhirnya, dia melarikan diri dan terbang ke Arab Saudi,
lalu hidup dalam buangan sepanjang hayatnya.
Kemusnahan rejim Idi Amin memberi pengajaran penting.
Hanya kerana anda memiliki buku panduan, tidak bererti kejayaan anda terjamin.
Untuk pemerintahan bertahan,
anda perlukan visi yang lebih besar dan disiplin untuk menjayakannya.
Ambil contoh daripada lelaki
yang menguasai semua aspek kehidupan harian rakyatnya,
termasuk konsep yang paling asas
iaitu kebenaran.
Siapa yang perlu disyukuri?
Terjemahan sari kata oleh Liyana Osman